CONMEBOL. Janubiy Amerika Futbol Konfederatsiyasi (isp:"Confederación Sudamericana de Fútbol," (por:"Confederação Sul-Americana de Futebol"), umumiy qilib CONMEBOL deb aytishadi ("talaffuzi:" konmebol̟), Janubiy Amerikada futbol sport turi boʻyicha asosiy tashkilot va FIFAning 6ta qitʼalararo konfederatsiyalaridan bittasi. Dunyoning eng qadimgi kontinental konfederatsiyasi hisoblanadi, shtab-kvartirasi Paragvayning Luque shahrida joylashgan. CONMEBOL Janubiy Amerikaning yirik futbol musobaqalarining tashkiliy va nazorat ishlarida masʼuldir. Tashkilotga 10ta davlat aʼzo boʻlib FIFAning eng kam sonli aʼzoga ega konfederatsiyasidir. CONMEBOLning milliy futbol terma jamoalari 9 marta jahon chempionatlarida (Braziliya 5, Argentina va Uruguay 2 martadan) gʻolib boʻlgan va CONMEBOL futbol klublari 22 marta Qitʼalararo futbol kubogida, 4 marta FIFA Klublar oʻrtasida jahon chempionati musobaqalarida gʻalaba qozongan. Shuningdek Argentina va Urugvay terma jamoalari 2 marta olimpiada oʻyinlarida ham gʻolib boʻlgan. CONMEBOL UEFA qatori dunyoning eng kuchli konfederatsiyasi hisoblanadi. CONMEBOLning jahon chempionati saralash bahslari "dunyoning eng murakkab saralash bahsi" hisoblanadi. Hozirda konfederatsiyasi prezidenti Eugenio Figueredo va bosh kotibi Jose Luis Meiszner.